b'\n_START_ARTICLE_\nTrgovina z ljudmi\n_START_SECTION_\nDefinicija\n_START_PARAGRAPH_\nUrad Zdru\xc5\xbeenih narodov za droge in kriminal (UNODC) v skladu protokolom za prepre\xc4\x8devanje, zatiranje in kaznovanje trgovine z ljudmi le-to definira kot nova\xc4\x8denje, prevoz, skrivanje ali sprejemanje ljudi z nedopustnimi metodami kot so ugrabitev, prisila, goljufija ali zavajanje, zato, da bi jih izkoristili. \xc4\x8ceprav se trgovina z ljudmi lahko pojavi tudi na lokalni ravni, ima \xc5\xa1e vedno opaznej\xc5\xa1e nadnacionalne posledice, ki jih Urad Zdru\xc5\xbeenih narodov za droge in kriminal (UNODC) priznavajo v protokolu o prepre\xc4\x8devanju, zatiranju in kaznovanju trgovine z ljudmi, predvsem \xc5\xbeensk in otrok ter v mednarodnih sporazumih v skladu s Konvencijo Zdru\xc5\xbeenih narodov proti mednarodnem organiziranem kriminalu (CTOC), ki je za\xc4\x8dela veljati 25.decembra 2003. Protokol je eden od treh dodatkov CTOC. Protokol trgovanja z ljudmi je prvi globalno pravni zavezujo\xc4\x8di instrument o trgovini z ljudmi in edini, ki dolo\xc4\x8da natan\xc4\x8dno opredelitev. Eden izmed njegovih ciljev je olaj\xc5\xa1ati mednarodno sodelovanje pri preiskovanju in pregonu le-te. Drug razlog je varovanje in pomo\xc4\x8d \xc5\xbertvam trgovine z ljudmi, popolno spo\xc5\xa1tovanje njihovih pravic kot je dolo\xc4\x8deno v Splo\xc5\xa1ni deklaraciji o \xc4\x8dlovekovih pravicah. Protokol trgovanja z ljudmi obsega do sedaj 167 strani in opredeljuje trgovino z ljudmi kot:_NEWLINE_(a) nova\xc4\x8denje, transport, nastanitev ali sprejemanje oseb, z gro\xc5\xbenjo ali z uporabo sile ali drugimi oblikami prisile, ugrabitvijo, goljufijo, prevaro, zlorabo pooblastil ali prejemanjem pla\xc4\x8dil ali koristi, da se dose\xc5\xbee soglasje osebe, ki ima nadzor nad drugo osebo, za namen izkori\xc5\xa1\xc4\x8danja. Izkori\xc5\xa1\xc4\x8danje vklju\xc4\x8duje vsaj izkori\xc5\xa1\xc4\x8danje v namene prostitucije ali drugih oblik spolnega izkori\xc5\xa1\xc4\x8danja, prisilno delo ali storitve, su\xc5\xbeenjstvo ali prakse, podobne su\xc5\xbeenjstvu, slu\xc5\xbeabni\xc5\xa1tvo, manipulacije ali vsaditev organov;_NEWLINE_(b) soglasje \xc5\xbertve trgovine z ljudmi o nameravanem izkori\xc5\xa1\xc4\x8danju, navedeno v prej\xc5\xa1njem odstavku tega \xc4\x8dlena se ne upo\xc5\xa1teva, \xc4\x8de so bila uporabljena koli od sredstev, navedenih v pododstavku (a);ugrabitev, uporaba gro\xc5\xbeenj, prisile ali ustrahovanja, zavajanje ali goljufija, zloraba polo\xc5\xbeaja ter pla\xc4\x8devanje v zameno za to, da bi oseba pristala na izkori\xc5\xa1\xc4\x8danje;_NEWLINE_(c) nova\xc4\x8denje, prevoz, premestitev, dajanje zato\xc4\x8di\xc5\xa1\xc4\x8da ali sprejemanje otrok zaradi izkori\xc5\xa1\xc4\x8danja se \xc5\xa1teje za trgovino z ljudmi, tudi \xc4\x8de to ne vklju\xc4\x8duje nobenih sredstev, navedenih v pododstavku (a) tega \xc4\x8dlanka;_NEWLINE_(d) otrok pomeni vsako osebo, ki \xc5\xa1e ni stara osemnajst let._NEWLINE__NEWLINE_Tudi definicija ameri\xc5\xa1kega State Departmenta se mo\xc4\x8dno ne razlikuje. Kot pravijo, je trgovina z ljudmi posplo\xc5\xa1en izraz, ki se uporablja za dejanja nova\xc4\x8denja, skrivanja, preva\xc5\xbeanja, preskrbovanja ali izrabe ljudi za prisilno delo ali prostitucijo, pri \xc4\x8demer storilci za dosego svojega cilja uporabijo prevaro ali prisilo. Ameri\xc5\xa1ko zunanje ministrstvo opozarja, da trgovina z ljudmi lahko vklju\xc4\x8duje premikanje, ni pa to pogoj. Ljudi lahko namre\xc4\x8d k \xc5\xbertvam trgovine z belim blagom pri\xc5\xa1tevamo ne glede na to, ali so se v slu\xc5\xbeabni\xc5\xa1tvo rodili, ali so jih v tak\xc5\xa1no razmerje prisilili, ali pa so nanj nekdaj celo pristali. Bistvo pojava je namre\xc4\x8d cilj izkori\xc5\xa1\xc4\x8danja in zasu\xc5\xbenjevanja \xc5\xbertev, v razli\xc4\x8dnih pojavnih oblikah.\n_START_SECTION_\nPrihodki\n_START_PARAGRAPH_\nLeta 2013 je bil skupni letni prihodek trgovine z ljudmi ocenjen na 32 milijard USD._NEWLINE_Leta 2005 je Patrick Belser ocenil globalno letni dobi\xc4\x8dek v vi\xc5\xa1ini 31,600,000,000 $. Leta 2008 so Zdru\xc5\xbeeni narodi ocenili skoraj 2,5 milijona ljudi iz 127 razli\xc4\x8dnih dr\xc5\xbeav, kateri so bili zavedeni v trgovino z ljudmi v 137 dr\xc5\xbeav po vsem svetu.'